钦定古今图书集成/理学汇编/学行典/第199卷 > 江圻
## 钦定古今图书集成/理学汇编/学行典/第199卷 > 江圻

按《仁和县志》：“江圻，字子望，晓之子。隆庆戊辰进士，授
南京刑部主事。性纯孝，父母病，忧形色词，尝药舐粪，
衣不解带者兼旬。居父丧，寝苫枕块，食淡茹蔬，不入
燕室，三年一日也。每过其内，目必俯不一视，妇过亦
如之。当路高其行，欲以孝旌庐，圻力辞曰：‘奈何以父
死为名高哉’？方承天每称之曰：‘江子望居丧，诚古人’”
所罕闻，今人所未见者，人亦以为信然。